**Pályázat gazdasági alelnöki tisztségre**

Az ELTE BGGyK HÖK Ellenőrző Bizottságának elnöke pályázatot ír ki

az ELTE BGGyK HÖK gazdasági alelnöki tisztségére.

**A gazdasági alelnök feladata az ELTE BGGyK HÖK Alapszabálya alapján:**

(1) Gazdasági ügyekben képviseli az Önkormányzatot.

(2) Irányítja és vezeti az Önkormányzat gazdasági ügyeit.

(3) Tisztsége alapján tagja:

1. a Kari Tanácsnak,
2. az Egyetemi Hallgatói Önkormányzat (ELTE HÖK) Küldöttgyűlésének,
3. az ELTE HÖK Gazdasági Bizottságának.

(4) Megtervezi az éves költségvetési javaslatot.

(5) Elkészíti az Önkormányzat költségvetési beszámolóját.

(6) Az Önkormányzat anyagi forrásainak bővítése érdekében pályázatokat írhat, illetve támogatókat kereshet az egyes rendezvényekhez.

(7) Felelős a Küldöttgyűlés által elfogadott költségvetés végrehajtásáért, az elnökkel együtt az Önkormányzat szabályszerű pénz- és vagyonkezeléséért.

(8) Kapcsolatot tart a Kar, illetve a Pedagogikum Központ (továbbiakban PK) gazdasági vezetőségével.

(9) Folyamatosan segíti a kari képviselők döntéshozatalát gazdasági ügyekben.

(10) Felügyeli a pénzgazdálkodási szabályzatokban foglaltak betartását.

(11) Felügyeli az Önkormányzat kezelésében lévő pénzügyi, helységgazdálkodási és egyéb gazdasági ügyek kezelésének szabályosságát.

(12) Javaslatot tesz az Önkormányzat költségvetésének felosztására.

(13) Az ösztöndíjakkal kapcsolatos ügyintézésekben szorosan együttműködik a szociális alelnökkel.

(14) Az újsággal és kiadvánnyal kapcsolatos gazdasági ügyek intézésében szorosan együttműködik a főszerkesztővel.

**A pályázás menete:**

A gazdasági alelnöki tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázat leadására az Alapszabály értelmében az alakuló küldöttgyűlési ülés meghívójában szereplő időpontot 48 órával megelőzőleg van lehetőség. Az alakuló küldöttgyűlési ülésre várhatóan április elején kerül sor, ennek pontos dátumáról az Ellenőrző Bizottság tájékoztatót fog küldeni. **Ennek megfelelően a határidő, mely szükség szerint meghosszabbítható: 2015. március 31.** A pályázatot elektronikus formában az eb@barczihok.elte.hu email címen, illetve személyesen, papíralapon a hallgatói irodában (Budapest, Ecseri út 3. A/61) is be kell nyújtani.

Az Önkormányzat tisztségviselőit, így a gazdasági alelnököt a Küldöttgyűlés, vagy átruházott hatáskör esetén az Elnökség választja az elnök kivételével.

Budapest, 2015. március 18.

Zatykó Nóra s.k.

ELTE BGGyK HÖK

Ellenőrző Bizottság

elnök